van joffr alite van assche
her wouter leeman es comen voir den raide vander stat van loeven en heeft aldair op
gedaen loe hij voirtijden joffr aliten vanden heetvelde weduwe wilen willems van assche
als hoir rentmeester gedient hadde daer af hij hoir goet besceit en ondwijs gedaen hadde en
doen woude en dat hij met hoir alrehande ptelen gerekent hadde daer in de voirs joffr
alijt he bekent hadde en sculdich bleven wae de some van ii croenen en dat die rekenige
also gepasseert en gesloten wae daer h jan vanden heetvelde canonc van scepels te loven
en meester gielijs vander stoet secretar der stat van loeven bij waen gelijc een cedele die
hn daer ovgaf in hielt des hij hem tot hem beyden getroeste en gaf noch ov alrehande
gebreke die hij tot hoirwert hadde als van ene brieve van lijfpensien sprekende opte stat
vanden briele die op seker condicien geleeght was ond de stat van loeven welc condicie
sijn begde ghectificeert te hebben aen de stat van briele gemerct dat de voirs joff alijt
soude hebben
der stat vanden briele anders en slinckelic daer af geinformeert hadde met meer woirden
al daer op de voirs joffr alijt alrehande reden dede seggen en ten slote dat sij hoopte
dat de voirs h wout niet en soude conne gethoene dat daer enighe rekenighe gesloten was
mer daer waen veelpointen geraemt die op alrehande geloften die h wout hoir toeseide
en geloefde des hij niet veldaen en hadde en pnteerde met hem gve ter rekenigen te
comen c Also dat de raet vander stat nae dat sij de voirs ptien beval te same te gaen en
te reken en met malcanden te verliken ovdroech in hoen raide also verre de voirs h
wout gethoenen conste dat daer pointen gerekent en gesloten waen dat die geslote
en gerekent souden bliven en dat de voirs ptien vanden anden pointen hrekene souden
en daer af malcanden voldoen daer toe de voirs h wouter dach van thoenen nam op
heden voe den raide vander stat En want de voirs joffr alijt alsdoen daer op dede
seggen hopende want de voirs h wout gekent en gelijc hadde voir der stat dat hij
hon als rentmr gedient hadde en hoir daer af doen goet besceit en ondwijs dat de
voirs h wouter op hoir geen thoenis leyden en soude noch recht vorden hij en soude goede
borgen setten vast en gesteedich te houden tgheen des hoir af en aen gewesen soude
worden en dat sij tanden plaetsen van he niet gemoeit en soude werden want hij
een gheestlic psoen was daer op dat de voirs h wout seyde hopende want hij dach
van sijnen thoenis hadde dat hij sijn thoenis leyden soude sonder borchtoch te setten
Soe eest dat de raet vander stat getmineert heeft voir reden en recht dat
de voirs h wouter en joffr alijt malc anden goede borgen setten selen te houden
en te voldoen tgheen desmen bevonde dat de ptien aen malcanden in gebreke waen
eer de voirs h wouter met sijnen getugenisse oft enigen rechte voirtvae soude in
pleno consilio novembr xxiii